BUKU MUSANI SILE ALURI 


E'DOZA 


E'yo Munguni 'bu 'bazu nyaku beri|! Yob 38:4-7 |opiru ini ma drilia; eri ede vini 'bi- 


Isa 42: 5; AA LEAS za 
Okokele Mungu 'ba 'bu pi nyaku “45: 18 bioindi. 17 Mungu nga yi 'ba afa 


; . . 3 . . . 
be. 2 Nyaku nde ovu pirini, a - k ajaza 'buari ma alia diza fezu nyaku 


afa alenia yo, angu biza ovu yi aliru| Ebr 1: 10; ma dria, 18 dri cezu opiru etu pi 
ma dria; te Orindi Munguni ri yi aa i A ma drilia ini be indi, diza pi ma esele 
nde ma dria 'dani. 2 Yer 4: 23 cozu angu biza be ndu ndu. Te 


Yer31:35 18 i i 
3 Mungu 'yo ra, Diza ma ovu|l32Kor4.6 Mungu ndre eri ovu  onyiru. 
19 Ondre indi, ọ’biti indi, 0'du suri. 


indi; diza nga di di ani. 4 Mungu : Aa 
ndre diza nde ovu onyiru; Mungu 20 Mungu 'yo ra, Yi mirini ma 
ezu afa acipi ovupi idri be 'diyi tre 


nga di diza nde ma esele co angu a ai 

biza be ndu ndu. 5 Mungu nga tre, aria ma sa nyaku ma drilia uru 

diza ma ru 'da Etv'i, nga angu biza afa ajaza 'buari ma angu walaruria. 

ma ru ’da Ini'i. Te ondre indi, o'biti Zab 104: 25, 21|21 Te Mungu nga anyapa amboru 

indi, o'du alu. Wa ovupi yia 'diyi 'ba ra, anyapa dria 
6 Mungu “yo ra, Afa ajaza ma OVU 6 Yob 37: 18 idri be acipi aci yi ndeni ezule tre 


. . . Z b . 6 ui i . . . . . C] 
yi nde ma eselia agadua, ma awa yi| Ye 10:12 | diyi pie, suruti yini vusi, aria dria 
opile be ’diyi pie dria suruti yini 


pi ma esele yi azini be ndu ndu. | : 

7 Mungu nga di afa ajaza nderi ede vusi. Te Mungu ndre eri ovu 
ra, nga yi afa ajaza nde ma etiari pi onyiru. 22 Mungu nga di asi 
ma esele co yi afa ajaza ma drilia ndriza fe yi dri, kini, Emi ma ti, emi 
ururi be ndu ndu. Te eri nga i 'ye ma ezu tre, emi ma ga yı mirinı ma 
’dini. 8 Mungu nga afa ajaza nderi alia tre ani, aria ma ezu tre nyaku 


ma ru 'da 'Bwi. Te ondre indi, ma dria indi. 23 Ondre indi, o’biti 
o'biti indi, 0'du iriri. indi, 0du towiri. 

9 Mungu 'yo ra, Yi 'bu ma etiari 9 Yon R $: 24 Mungu 'yo ra, Nyaku ma ezu 
ma oku yi pari alua, angu a'wiru| Zab 33:7; anyapa idri be 'diyi tre tre, suruti 
ma eda i beni. Eri nga i 'ye 'dini. 95:5 yini vusi: anyapa akua 'diyi pi, afa 
10 Mungu nga di angu a'wiru ma TEGAN AA acipi aci valesi 'diyi pie, anyapa asea 
ru 'da Nyakv’i, 'da vini yi te yi ’diyi pie dria suruti yini vusi. Te eri 
okupi tualuri ma ru Mirri. Te nga i 'ye 'dini. 25 Mungu nga 
Mungundreeriovuonyiru. 11 Mu- 11 Zab 104:14 idi anyapa asea 'diyi o'ba ra suruti 
ngu 'yo ra, Nyaku ma idu ase, afa yini vusi, anyapa akua 'diyi pie 
idiza ori 'yapi 'diyi pie, pati efi kapi suruti yini vusi, afa dria acipi aci 
suruti vusi orini ovuzu alenia 'diyi valesi nyakua 'diyi pie dria suruti 
pie dria, nyaku ma dria. Eri nga i "ye yini vusi. Te Mungu ndre eri ovu 
'dini. 12 Nyaku nga di ase idu ra, onyiru. 
afa idiza ori 'yapi suruti vusi 'diyi;Edo 3: 22; -26| 26 Mungu 'yo ra, Ama ma ede 
pie, pati efi kapi orini ovuzu alenia 01:7” Pba wura amani vusi, e'daza amani 


'diyi pie, suruti yini vusi. Te Mungu aa ai vusi indi; yi ma adri opiru e'bi miria 
ndreeriovuonyiru. 13 Ondre indi,| Yak 3:7,9 'diyi pi ma drilia, aria 'bua 'diyi 
O'biti indi, o0'du nari. 14 Zab 104:19 |pie, anyapa akua 'diyi pie, angu 
14 Mungu 'yo ra, Diza ndu ndu) Yer 10:2 wudrikuru driari pie, afa acipi aci 

; f ; SAPE 31 ; AEA O, ; 
ma ovu afa ajaza 'buari ma alia ci,| Mat 24: 19 valesi nyaku dria 'diyi pie dria. 
etu pi ma esele cozu ini be ra; yi ma), Luk 21:25 27 Mungu nga di 'ba 'ba i ma 


ovu ecetaru, ewu pi ecezu Oo'du pie,| Mat 19: 4 ngulupi ma wura vusi, ada 'ba eri 
eli pie, 15 yi ma ovu dizaru afa ra Aa wura Munguniri vusi; o'ba yi agupi 
ajaza 'buari ma alia, diza ya nyaku Efe AZA pi oku be. 28 Mungu nga asi 
ma dria. Te eri nga i 'ye 'dini. SA əş ndriza fe yi dri, Mungu nga 'yo yi 
16 Mungu nga di diza wA ambo” Levy 26:9 tia, Emi ma ti, emi ma ezu kakau, 
ede iri, diza amboruri dri cezu opiru ,.!,Tim4:3 ma ga nyakua tre, nyaku ma ovu di 


Azi 4: 19 
etu ma drilia, diza wcreri dri cezu| Zab 136:7-9 |jemi ma palaa; emi ma ovu di ani e'bi 

miria 'diyi pi ma drilia opiru beni, 
aria 'bua 'diyi pie, afa idriru acipi 
nyaku ma dria 'diyi pie dria. 

29 Mungu ' yo ra, Emi ndre, ma fe 
emi dri afa idiza dria ori 'yapi ovupi 
nyaku dria ma dria 'diyi pi, pati 
dria ovupi patiefi ori fepi 'diyi be 
'diyi be 'bo; yi nga ovu emi dri 
nyakaru. 30 Ma fe vini ase ibiru|30 Zab 104: 27, 
nyakaru anyapa dria asea 'diyi pi dri dg 
'bo, aria dria "bua 'diyi pie, afa dria 
acipi aci valesi nyaku dria ovupi idri 
be 'diyi pie dria. Eri nga ovu dini, 
31 Te Mungu ndre afa erini o'bale 





29 Yob 36: 31 
Zab 104: 14, 
15; 145: 15, 


6 
Dan 10: 4 14 


31 Zab 104: 24 


eS ka ; : i 1 Tim 4:4 
diyi dria, te mi ndre, eri onyiru tu. 
Ondre indi, o'biti indi, ọdu aziari. 
2 "Bu pi ma 'baza de di yi ra 
nyaku pie, ongulumu yiniri be 
dria. 2 O'du azirisi Mungu de azi 7 EU Aa 11; 


erini "yeleri ra, eri nga di ava li ọdu Ebr 4:4 
azirisi azi dria erini "yeleri ma vutia. 

3 Mungu nga di asi ndriza fe 0'du £40 1: 20, 24 19 
aziriri dri, nga eri 'ba alatararu, 

a'disiku o'du ndesi Munguni ava 

lile azi dria erini 'bale azini 'yeleri 

ma vutiarisi. 


Eyo Adamu pini ovuzu amvu Edeniari 


4 'Baza 'bu pini nyaku beri ma 
eyo ndra 'dini, ndra erini yi 'baria, 
o'du Yehova Munguni 'bu pi edezu 
nyaku berisi. 5 Afa idiza amvuari 
ndra nga nyakua yo, ase nyakaru 
amvuari engani ndra nga ku, Yehova|E’do 15:12 21 
Munguni ndra nga ozoo fele ’dizy| 1 Sam 26: 12 
nyaku ma dria kurisi, azini viņi indi 
tiba ngapi amvu 'yapirini ndra nga 
ovule yorisi; 6 te luru adri ndra tu 
nyaku driasi, yi fezu angu ma dria 
dria. 7 Yehova Mungu ede ndra|7 E'do a 19; 
'ba ma wura irifura nyakuarisi, VU Ja 33:4 
ava idriniri eri ma omvulea ci; 'ba) Ekl 12:7 
nde ofu di ani ovuzu orindi idri | $9" 5:4 


beriru. 8 Yehova Mungu ede ndra Edo“ 29; 1 23 

amvu, kala etuni efuzurialeruria| 2 $am 5:1 

Edenia; 'ba ndra agu nde erini Iko T 8 
eD: 


edeleri alenia °daa. 9 Yehova Mu-'!g pigo 13: 10 


ngu fe pati dria ovupi ndrizaru F 2 T 
ndrezasiri pi ma enga nyaku ma alia, e 
pati dria onyiru nyakasiri pie, pati A 22: 2, 14 
idriniri indi amvu ma eselia agadua,| Mar 10: 7 
ati onitani onyi pi ma eyo nizu onzi| 1 Kor 6: 16 
P yı P y Efe 5: 28-31 


beri be. 

10 Yi ara efu Edeniarisi razu yi 
fezu amvu nde dri, engazu 'dasi nga Mat 10: 16 
i awa eca ovuzu yi e'busiru su. SE 20. 3 a 
11 Okori ma ru Pisoni'i; 'diri yi ara 1! r n 25: B 


angu dria Havilani, pari meleni! map 

ovuzuri, acepi kururii; 12 mele 
angu ndeniri onyiru tu; aya bide- 
liumiruri pi indi 'daa oni onukiruri 
be. 13 Yi ara iriri ma ru Gihoni'i; 
yi ara nde angu dria Kusini acepi 
kururii. 14 Yi ara nari ma ru 
Hidekeli'i; eri yi ara efupi Asuria ma 
driliari’i. Yi ara suri ma ru Ufirate’i. 

15 Yehova Mungu nga agu nde 
'du ra, nga eri "ba amvu Edeniari ma 
alia azini ngazu azini ageini tezu. 
16 Yehova Mungu nga e'yo azi 'ba 
nderi ma tia kini, Mi eco pati amvu 
ma alia 'diyi ma efi nya dria mini 
lelerile; 17 te mi ma nya pati 
onitani onyi pi ma eyo nizu onzi 
beri ma efi ku, a'disiku o'du mini 
efini nyazurisi mi nga dra adada. 

18 Yehova Mungu 'yo ra, Agu 
ndeni ovuzu adule 'dini ovuni 
onyiru ku; ma nga 'ba eri aza kopi 
ecopi eriniruri 'ba ra. 19 Yehova 
Mungu nga anyapa dria asea 'diyi pi 
ede nyakusi, aria dria 'bua 'diyi be, 
nga yi eji agu nde vu, ndrezu kani eri 
nga yi ma ru oda ngoni ngoni yani; 
te afa dria idriru 'diyi ma ru agu 
ndeni 'daleri ka ndra ngoni ti, nga 
ovu ruruni. 20 Agu nde nga ru fe 
anyapa akua 'diyi pi dri, aria 'bua 
'diyi pie, anyapa dria asea 'diyi pie 
dria; te agu nde dri yi isuni nga 'ba 
eri aza kopi ecopi eriniruri ku. 
21 Yehova Mungu nga fe ọdu ma 
'be agu nde dikilidi, eri nga di 0'du 
ko ani; eri nga ejefala erini nze alu 
ra, nga zani omvi parinia dika; 
22 Yehova Mungu nga ejefala erini 
nzele agu nde ma ruaari ede okuru, 
nga eri eji agu nde vu. 23 Agu nde 
nga ’yo ra, 

'Diri curu'do fala maniri ma azi, 
eri za maniri ma azi indi; 
yi nga eri ma ru 'da Okv’i, 
yini eri nzele Agupi ma 
ruaarisi. 
24 E’yo 'disi 'bani nga i ma ati pi 
ku i andri be, nga i ebi oku ini be, 
yi iri tro nga efu rua aluru. 25 Yi 
ndra iri tro pililiru, agu nde pi oku 
erini be, te yi ovuni ndra drinza be 
ku. 


Adamu pini eyo Munguni gazu siri 


Isu de uri ovu lokiri be aga 
anyapa asea Yehova Munguni 
'bale 'diyi ma azi dria ra. Eri nga 
'yo oku ma tia, Mungu 'yo adaru 


3:52 
kini, Emi ma nya pati amvu ma alia 
'diyi ma azi ma efi ku ya? 2 Oku 
nga 'yo uri ma tia kini, Ama eco pati 
amvu ma alia 'diyi ma efi nya ra; 
3 te eyo pati amvu ma alia agaduari 
ma efinisi, Mungu 'yo ndra ra kini, 
Emi ma nya eri ku, emi ma elo vini 
eri ma rua ku, emi kazu drazu ku. 
4 Uri nga °yo oku ma tia kini, Emi 
ngani dra ku fo! 5 A'disiku Mungu 
ni ra kini ọdu emini ngazu eri 
nyazurisi, emi mileni nga yi zi ra, 
emi di nga ovu Mungule eyo 
onyiruri pi nizu eyo onzi be. 
6 Oku ka ndre pati nde ovu onyiru 
nyazaru, azini ovu ndrizaru ayiko 
fezu 'ba milia, azini kini eri pati 
'bani lele tu 'ba 'bazu onduaru 
beniri, eri nga efini 'du ra, nga nya 
ra; nga fe vini agupi erini dri, eri nga 
nyaindi. 7 Yiiri tro ma mile nga 
yi zi ra, yi ni yi ovu pililiru; yi nga 
ani elio bi eci tualu, nga yi ede yi dri 
bongoru. 

8 Yi nga Yehova Mungu ma 
o'duko eri erini aciria amvu ma alia 
etusini ambiria 'boria; agu nde pi 
nga yi ozi okuni be Yehova Mungusi 
pati amvua 'diyi ma eselia. 9 Ye- 
hova Mungu nga agu nde omve, 
nga 'yo eri tia, Mi ngoa ya? 10 Eri 
nga 'yo ra, Ma eri o'duko mini 
amvu ma alia, te ma ovu urisi mani 
ovule pililirurisi; ma zi ma ani. 
11 Eri nga 'yo kini, A'di kini mini, 
mi pililirurini ya? Mi nya pati efi 
mani e'yoni azile mi tia "bo kini ma 
nya kurii ya? 12 Agu nga 'yo ra 
kini, Oku mini fele ma ovu ma beri 
fe patiefi nde ma drini, ma nya ani. 
13 Yehova Mungu nga 'yo oku tia, 
E’yo mini 'yele 'dini 'diri a'di e”yoni 
ya? Oku nga 'yo ra, Uri ici mani, ma 
nya ani. 14 Yehova Mungu nga 
"yo uri ma tia, 

Mini e'yo 'diri 'yele 'borisi, 
mi ovu trizaru aga anyapa akua 
'diyi dria ra, 
aga vini anyapa asea 'diyi dria 
indi; 
mi nga mi ose agatisi, 
mi nga irifura mbe 
idri mini ma o'du vusi dria. 
15 Ma nga anguonzi 'ba emi eselia 
oku be, 
ori mini pi ma eselia ori erini 
be; 

eri nga mi dri gba ra, 
mi nga eri ma paedu ga ra. 
Eri 'yo oku ma tia, 
Ma nga candi mini ere kakav, 
anzi osiza mini ma alia; 
mi nga di anzi osi candisi, 
eyo mini leleri nga ovu agupi 
mini ma dria, 
eri nga ovu mi drilia opiruni. 
Te Adamu ma tia eri 'yo 'dini,: 
Mini oku mini ma ti erile borisi, 
mini pati mani e'yoni azile mi 
tia kini, 
Mi ma nya efini ku-ri 
ma efi nyale 'borisi, 
nyaku ovu di trizaru eyo minisi; 
mi nga kazani nya ocokosi 0'du 
mini ovuzu idrirurisi dria; 
eri nga oci pi ka mi dri avaefi be; 
mi nga afa idiza amvuari nya’i. 
MI nga enya mini nya 
ondi mi andretiarisi 
de nga mi mvini nyakua ku, 
yini mi 'dule eri ma aliarisi; 
te mi irifurani, 
mi nga mvi dika irifuraru. 
20 Agu nde nga i ma oku ma ru 
'da Eva'i, erini ovule 'ba dria idri be 
'diyi ma andrinirisi. 21 Yehova 
Mungu ede Adamu pi dri oku be 
enyi bongoru, osu yi ani. 

22 Yehova Mungu 'yo ra, Mi 
ndre, agu eca ovu ama ma azile 'bo, 
onyi pi ma e'yo nizu onzi be; te 
curu'do, kazu muzu dri ejuzu pati 
idriniri 'duzu indi, nyazu, OVUZU 
idriru 'dani 'dani beni ku—23 e’yo 
'disi Yehova Mungu pe eri ma ti 
amvu Edeniarisi amve, nyaku ndra 
Munguni eri e'duzu aleniarisiri 
'yazu. 24 'Dini eri dro di agu nde 
ra; eri nga Kerubi piyi o'ba amvu 
Edeniari ma kala etuni efurialeruria, 
sei aciandre be i ojapi kala driasiri 
be, geri muzu pati idrini vuri ma ta 
mbazu. 

1 Kaini ma efi Isua'i. 

